Source: https://www.vszp.sk/platitelia/rocne-zuctovanie-poistneho/rocne-zuctovanie-poistneho-za-rok-2012.html
Timestamp: 2020-01-26 06:26:49+00:00
Document Index: 17582767

Matched Legal Cases: ['§ 20', '§10', '§ 3', '§ 5', '§20', '§ 5', '§ 3', '§ 5', '§ 13', '§10', '§10', '§10', '§ 10', '§ 10', '§ 10']

Ročné zúčtovanie poistného za rok 2012 | VšZP
Úvod Platitelia Ročné zúčtovanie poistného Ročné zúčtovanie poistného za rok 2012
RZ je legislatívne upravené v zákone č. 580/2004 Z. z. o zdravotnom poistení v znení neskorších predpisov (ďalej "zákon") a vo vyhláške MZ SR č. 130/2012 Z. z. o podrobnostiach o vykazovaní preddavkov na poistné na verejné zdravotné poistenie, o platení preddavkov na poistné na verejné zdravotné poistenie, preplatkov a nedoplatkov, o ročnom zúčtovaní poistného a povinnostiach pri ročnom zúčtovaní poistného a o vzore ročného zúčtovania poistného na verejné zdravotné poistenie (ďalej len "vyhláška"), ktorá upravuje spôsob spracovania a výpočtu ročného zúčtovania za rok 2012 zdravotnou poisťovňou.
Ak zamestnávateľ, samostatne zárobkovo činná osoba alebo samoplatiteľ nepredložia príslušnej zdravotnej poisťovni do 31. 5. 2013 podklady pre správny výpočet preddavku na poistné, zdravotná poisťovňa mu predpíše vyšší preddavok. Ten vychádza z priemernej mesačnej mzdy (v zmysle § 20 ods. 4 a 5 zákona) a teda je vo výške 107,66 € mesačne (minimálna výška preddavku u samoplatiteľa alebo samostatne zárobkovo činnej osoby v roku 2012 bola 47,58 €). Takto vyčíslené preddavky zdravotná poisťovňa zúčtuje v rámci RZ a vystaví na ne výkaz nedoplatkov, ktorý sa stane exekučným titulom.
Poistenci, ktorí mali v roku 2012 príjmy z osobnej asistencie majú do 31.05.2013 povinnosť oznámiť príslušnej zdravotnej poisťovni tieto príjmy. Poistenci, ktorí mali v roku 2012 vyplatené dividendy majú povinnosť oznámiť tieto príjmy do 31.07.2013. VšZP pre Vás pripravila tlačivo „Oznámenie o výške príjmu za rok 2012“, na ktorom môžete tieto príjmy oznámiť.
Tlačivo vypĺňajú a odovzdávajú poistenci, ktorí mali v roku 2012 tieto príjmy:
príjmy podľa §10b ods. 1 písm. e) zákona č. 580/2004 Z. z. o zdravotnom poistení - tzv. dividendy (príjmy podľa § 3 ods. 2 písm. c) a § 5 ods. 7 písm. i) zákona č. 595/2003 Z. z. o dani z príjmov v znení neskorších predpisov), pričom povinnosť platiť poistné na verejné zdravotné poistenie sa vzťahuje na dividendy vyplácané zo zisku dosiahnutého v účtovnom období, ktoré sa začalo po 01.01.2011
príjmy z výkonu činnosti osobného asistenta
Poistenci sú povinní oznamovať:
skutočnosti rozhodujúce pre zánik verejného zdravotného poistenia a vrátiť preukaz poistenca,
skutočnosti rozhodujúce pre vznik alebo zánik povinnosti štátu platiť za neho poistné.
Platitelia – SZČO a zamestnávatelia sú povinní oznamovať:
zmenu svojho názvu, sídla, bydliska,
zmenu identifikačného čísla,
zmenu čísla bankového účtu
Pre porovnanie sme pre vás pripravili dva príklady. V prvom príklade si poistenec nesplnil oznamovaciu povinnosť, v druhom príklade si poistenec oznamovaciu povinnosť splnil:
Poistenec Juraj bol zamestnaný od 1. januára do 30. júna 2012 a počas zamestnania mal kolísavý príjem. Splnil podmienku pre vykonanie ročného zúčtovania poistného za rok 2012. Nesplnil si ale oznamovaciu povinnosť a od 1. júla do 31. decembra 2012 si nenahlásil v zdravotnej poisťovni platiteľa poistného. Jurajovi sa tak za obdobie od 1. júla do 31. decembra 2012 určí preddavok v zmysle §20 ods. 4 a 5 zákona č. 580/2004 zákona nasledovne:
14% z priemernej mesačnej mzdy za rok 2010 (769,00 €) = 107,66 € (preddavok na poistné/mesiac)
Výška preddavku na poistné, ak si nesplní oznamovaciu povinnosť a nenahlási si v danom období platiteľa poistného
07/2012 107,66
08/2012 107,66
09/2012 107,66
10/2012 107,66
11/2012 107,66
12/2012 107,66
Poistenec Dušan bol zamestnaný od 1. januára do 30. júna 2012 a počas zamestnania mal kolísavý príjem. Splnil podmienku pre vykonanie ročného zúčtovania poistného za rok 2012. Zároveň si splnil aj oznamovaciu povinnosť a od 1. júla do 31. decembra 2012 sa v zdravotnej poisťovni nahlásil ako samoplatiteľ, nakoľko nemal iného platiteľa poistného. Dušanovi bude za obdobie od 1. júla do 31. decembra 2012 určený minimálny preddavok:
14% z minimálneho základu (339,89 €) = 47,58 € (preddavok na poistné/mesiac)
Výška preddavku na poistné, ak si splní oznamovaciu povinnosť a nahlási si v danom období platiteľa poistného
07/2012 47,58
08/2012 47,58
09/2012 47,58
10/2012 47,58
11/2012 47,58
12/2012 47,58
Z uvedených príkladov vyplýva, že poistenec Juraj (príklad č. 1), ktorý si nesplnil oznamovacie povinnosti v roku 2012 a splnil podmienku pre vykonanie ročného zúčtovania poistného za rok 2012, uhradí za obdobie, kedy si nesplnil oznamovaciu povinnosť celkovo o 360,48 € viac ako poistenec Dušan (príklad č.2), ktorý rovnako splnil podmienku pre vykonanie ročného zúčtovania a bol samoplatiteľom rovnaké obdobie (6 mesiacov), ale splnil si oznamovaciu povinnosť.
* priemernou mesačnou mzdou sa rozumie priemerná mesačná mzda zamestnanca v hospodárstve Slovenskej republiky zistená Štatistickým úradom Slovenskej republiky za kalendárny rok, ktorý dva roky predchádza rozhodujúcemu obdobiu t. j. pre rok 2012 priemerná mesačná mzda z roku 2010.
31. máj 2013 – poistenci sú povinní predložiť v prípade príjmov z výkonu činnosti osobného asistenta Oznámenie o výške príjmu za rok 2012.
31. júl 2013 – poistenci, ktorí mali príjem z vyplatených podielov na zisku (dividendy) sú povinní predložiť Oznámenie o výške príjmu za rok 2012
30. september 2013 - Zdravotná poisťovňa je povinná vykonať ročné zúčtovanie poistného.
31. október 2013 – Zdravotná poisťovňa je povinná vykonať RZ u platiteľa poistného, ktorý má predĺženú lehotu na podanie daňového priznania.
31. december 2013 – Zdravotná poisťovňa je povinná oznámiť výsledok RZ poistencom a platiteľom poistného, u ktorých výsledok RZ nedosiahol najmenej 5 Eur (uvedené platí pre preplatok ako aj pre nedoplatok).
Zmeny v ročnom zúčtovaní za rok 2012
1. Zamestnávatelia už nepredkladajú výkaz preddavkov na poistné na verejné zdravotné poistenie pre účely ročného zúčtovania poistného, tzv. súhrnný výkaz
Zdravotná poisťovňa vykoná RZ na základe údajov v predložených výkazoch preddavkov na poistné na verejné zdravotné poistenie (tzv. mesačných výkazov).
2. Zdravotná poisťovňa vykoná RZ u všetkých samostatne zárobkovo činných osôb
Novelizovaná vyhláška MZ SR č. 130/2012 Z. z. určuje, že za rok 2012 vykoná zdravotná poisťovňa RZ u všetkých samostatne zárobkovo činných osôb. Oproti minulému roku teda nebude pre povinnosť vykonať RZ u tejto skupiny poistencov rozhodujúca výška vymeriavacieho základu a výška preddavkov na poistné.
3. Zmena skupiny poistencov, ktorým zdravotná poisťovňa musí vykonať RZ
Skupina poistencov, ktorým zdravotná poisťovňa mohla vykonať ročné zúčtovanie sa zmenila na skupinu „povinnú“ tzn., že zdravotná poisťovňa je povinná vykonať RZ aj u tejto skupiny. Pre VšZP je táto zmena informatívna, nakoľko vykonala tejto skupine RZ aj minulý rok.
príjmy zo závislej činnosti - príjmy zdaňované podľa § 5 ods.1 písm. a) až h) a ods. 2 a 3 zákona o dani z príjmov okrem zákonom stanovených výnimiek.
príjmy z dividend - príjmy podľa § 3 ods. 2 písm. c) a § 5 ods. 7 písm. i) zákona o dani z príjmov.
UPOZORNENIE K PRÍJMOM Z DIVIDEND:
Do vymeriavacieho základu sa zahŕňa príjem, ktorý presiahne sumu minimálneho základu podľa § 13 ods. 10 (pre rok 2012 je to suma 339,89 Eur). V ročnom zúčtovaní za rok 2012 sa zúčtovávajú iba dividendy, ktoré boli vyplatené v roku 2012 zo zisku za rok 2011 a 2012.
Poistenec mal v roku 2012 vyplatené podiely zo zisku za rok 2011 v celkovej sume 20 339,89 Eur. Do vymeriavacieho základu sa zahrnie len suma 20 000 Eur. Túto sumu (20 000 Eur) uvedie poistenec aj na tlačive Oznámenie o výške príjmu.
ak jeho príjem aspoň v jednom mesiaci presiahol trojnásobok priemernej mesačnej mzdy
ak jeho príjem vo všetkých mesiacoch, keď bol zamestnancom u jedného zamestnávateľa presiahol trojnásobok priemernej mesačnej mzdy, ale nebol zamestnancom celých 12 mesiacov
ktorý mal počas roka súbežne alebo postupne viac zamestnávateľov, u každého jednotlivo jeho príjmy mesačne nepresiahli trojnásobok priemernej mesačnej mzdy, ale v súčte jeho príjmy od všetkých jeho zamestnávateľov presiahli maximálny vymeriavací základ a mal príjmy zo zárobkovej činnosti podľa §10b ods.1 písm. c) až e) zákona
ktorý mal niekoľkých zamestnávateľov a jeho príjmy vo všetkých mesiacoch u všetkých zamestnávateľov nepresiahli trojnásobok priemernej mesačnej mzdy a mal príjmy zo zárobkovej činnosti podľa §10b ods.1 písm. c) až e) zákona
ak mal príjmy zo zárobkovej činnosti podľa §10b ods.1 písm. c) až e) zákona
zamestnanec, ktorý mal niekoľkých zamestnávateľov a jeho príjmy vo všetkých mesiacoch u všetkých zamestnávateľov presiahli trojnásobok priemernej mesačnej mzdy a zároveň nemal príjmy podľa § 10b ods. 1 písm. c) až e) zákona
zamestnanec, ktorý mal počas roka súbežne alebo postupne viac zamestnávateľov a u každého jednotlivo jeho príjmy nepresiahli ani v jednom mesiaci trojnásobok priemernej mesačnej mzdy, ale súčet jeho príjmov od všetkých zamestnávateľov bol vyšší ako maximálny vymeriavací základ a zároveň nemal príjmy podľa § 10b ods. 1 písm. c) až e) zákona
zamestnanec, ktorý mal niekoľkých zamestnávateľov a jeho príjmy vo všetkých mesiacoch u všetkých zamestnávateľov presiahli trojnásobok priemernej mesačnej mzdy a zároveň nemal príjmy podľa § 10b ods. 1 písm. c) až e) zákona a časť roka bol zdravotne poistený v cudzine, kde vykonával zárobkovú činnosť
ak jeho príjem presiahol úhrn minimálnych základov
ak mal kapitálové a ostatné príjmy podľa zákona o dani z príjmov (napr. príjmy z predaja hnuteľných vecí, výnosy zo zmeniek, atď) alebo príjmy z dividend
ak mal príjmy zo závislej činnosti alebo príjmy z podnikania a inej samostatnej zárobkovej činnosti a splnil aspoň jednu zo zákonných podmienok pre vykonanie RZ
ak bol časť roka zdravotne poistený v cudzine, kde vykonával zárobkovú činnosť a časť roka bol zdravotne poistený v Slovenskej republike a mal príjmy zo zárobkovej činnosti podľa zákona a zároveň splnil aspoň jednu z podmienok na vykonanie RZ
ktorý sa stal v rozhodujúcom období osobou so zdravotným postihnutím a zároveň splnil aspoň jednu z podmienok uvedených vyššie na vykonanie ročného zúčtovania
Zdravotná poisťovňa môže vykonať RZ aj v iných prípadoch, ak je predpoklad, že výsledkom RZ môže byť preplatok resp. nedoplatok
u SZČO údaj o výške preddavku na poistné, ktorý je SZČO povinná odvádzať od 01.01.2014
Ak je RZ vykonávané poistencovi iba na základe príjmov zo závislej činnosti a v čase vykonania RZ je zamestnancom, výsledok tohto RZ oznámi zdravotná poisťovňa jeho zamestnávateľovi.
Neuhradením nedoplatku sa poistenec, resp. zamestnávateľ vystavuje riziku vymáhania pohľadávky prostredníctvom súdnej exekúcie.
Zdravotná poisťovňa je povinná vrátiť preplatok platiteľovi poistného/poistencovi v lehote do 45 dní odo dňa márneho uplynutia lehoty na podanie nesúhlasného stanoviska voči oznámeniu alebo doručenia nového oznámenia.
Vyhláška MZ SR č. 130/2012 Z. z [1,52 MB]
Oznámenie o výške príjmu za rok 2012 [65,18 kB]